# Kigali

| Kigali
 |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Ruanda
 |
| **Provincija** | Kigali
 |
|  |
| **Površina**  |
|  - **Ukupna** | 730 km²
 |
| **Visina** | 1567 m
 |
|  |
| **Stanovništvo** (2002.)
 |
|  - **Grad** | 603.049
 |
|  |
| **Vremenska zona** | UTC+2 (UTC+1)
 |
| Karta
 |
| Kigaliclass=notpageimage| Kigali na karti Ruande
 |

**Kigali** je glavni grad afričke države Ruande od 603.049 stanovnika po popisu iz 2002. godine.

## Geografija

Kigali se nalazi u sredini Ruande, u planinskom kraju. Prostire se na četiri grebena i dolina između njih, centar grada nalazi se na jednom od tih grebena, a vladine zgrade na drugom. Vrhovi tih grebena imaju prosječno oko 1600 m, a doline između njih oko 1300 m. Bolje i veće građevine i poslovne palače smještene su po hrptovima tih grebena, dok sirotinja živi po dolinama. Grad je okružen prstenom velikih planina, po čijim su obroncima izgrađena i neka predgrađa. Najviša od tih planina je Kigali, visoka 1850 m.

Kigali ima brojne muslimanske mahale, sjeveroistočno od centra prostiru se bespravno podignuta sirotinjska naselja, a jugoistočno industrijska zona. Kroz grad protječe više rijeka i potoka od kojih je najveća rijeka Nyabugogo, koja se južno od Kigalija ulijeva u najveću ruuandsku rijeku Nyabarongo.

## Klima

Kigali ima tropsku klimu po Köppenovoj klasifikaciji klime, ali u gradu nije nikad pakleno vruće (prosječno oko 25–26 °C) zbog velike nadmorske visine.

| skupi**Klimatološki medijani za Kigali** |
| --- |
| Mjesec
 | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina
 |
| Srednji maksimum (°C)
 | 25
 | 25
 | 25
 | 24
 | 24
 | 24
 | 26
 | 27
 | 27
 | 26
 | 25
 | 25
 | **25,6** |
| Srednji minimum (°C)
 | 14
 | 13
 | 14
 | 14
 | 14
 | 13
 | 12
 | 13
 | 14
 | 14
 | 14
 | 14
 | **13,5** |
| Precipitacija (mm)
 | 111
 | 156
 | 140
 | 183
 | 164
 | 23
 | 7
 | 27
 | 63
 | 102
 | 110
 | 93
 | **986** |
| *Izvor:*  |

## Historija

Zgrade parlamenta
Kigali je izrastao kao trgovište, nakon 1895. za vrijeme njemačke kolonijalne uprave. Dok je Ruanda bila belgijska kolonija (1919–1962), Kigali je bio regionalni administrativni centar. Tek nakon proglašenja nezavisnosti 1962. proglašen je glavnim gradom i nakon tog izrastao kao najveći grad u zemlji. U Kigaliju se 6. aprila 1994. dogodio genocid kad su više hiljada Tutsija i umjerenih Hutua pobile paramilitarne skupine Hutua i neke od jedinica ruandske vojske.

## Znamenitosti

Scena iz centra grada
Ulica iz Kigalija
Najpoznatija znamenitost Kigalija je Memorijalni centar genocida i hotel Mille Collines koji je bio izbjeglički kamp za vrijeme genocida, u koji su se sklonile brojne izbjeglice, koji je ovjekovječen u filmu *Hotel Ruanda*.

## Privreda, transport i školstvo

Kigali ima nešto lake industrije: tvornicu obuće, kućanskih aparata, boje i lakova i kožaru. Brojne rudarske kompanije koje kopaju kositar (kasiterit), imaju sjedište u Kigaliju, a talionica je izgrađena 1980. godine.

Grad je dobro povezan cestama, sa ostalim dijelovima zemlje, istočno od grada nalazi se međunarodni aerodrom. Kigali nema fakulteta, ali ima dosta srednjih škola. Njegov Licej je druga po veličini srednja škola u Ruandi, nakon one iz Butare (Groupe Scolaire).

## Gradovi prijatelji

Kigali ima ugovore o suradnji i prijateljstvu sa slijedećim gradovima:

* Kampala
* San Bernardino

## Reference

## Vanjske veze

* *Official Website of Kigali City* (`en`)
* *Kigali* na portalu Encyclopædia Britannica (`en`)